Előterjesztő: Toma Richárd polgármester

Előterjesztést készítette: Kovács Katalin pénzügyi csoportvezető

Előzetesen tárgyalja: Pénzügyi és Településfejlesztési Bizottság

Mellékletek: -

Elfogadás módja: egyszerű többség

**Előterjesztés**

**A Képviselő-testület 2022. december 7-i ülésére**

Előterjesztés tárgya: tájékoztató a követelések állományáról, a selejtezendő eszközökről

Tárgykört rendező jogszabályok:

* 2011. évi CLXXXIX. törvény Magyarország helyi önkormányzatairól
* 2011. évi CXCV. törvény az államháztartásról
* 14/2013.(V.14.) önkormányzati rendelet az Önkormányzat vagyonáról, a vagyongazdálkodás szabályairól

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

Az év végéhez közeledve a zárási, leltározási munkálatok végrehajtásához, a tárgyi eszközök és követelések nyilvántartása témakörben az alábbi feladatok elvégzése szükséges.

1. ***Adókövetelések felülvizsgálata***

A Bábolnai Közös Önkormányzati Hivatal az idei év során is maximális figyelmet fordított az Önkormányzatot megillető helyi adók beszedésére, melyen keretében 2022. év november hónapban fizetési felszólítás kiküldésére került sor.

Az idei évben felszámolás és kényszertörlés miatti kivezetést nem kell eszközölni.

Teendőnk van az 5 éven túli, elévült adótartozásokkal kapcsolatban. Elévült követelésként 128.106 forintot tartunk nyilván, melyből magánszemélyek kommunális adója 65.000 Ft, gépjárműadó 53.180 Ft, pótlék 9.286 Ft, talajterhelési díj 460 Ft. Ez az összeg 36 adózó magánszemélyek hátraléka, amit a Hivatal a nyilvántartásából töröl.

1. ***Tárgyi eszközök selejtezése***

Az előzetes munkálatok során a nyilvántartásban lévő tárgyi eszközök közül a nem használható, megsemmisült eszközöket ki kell vezetni.

Az alábbi táblázatban foglaltuk össze a selejtezendő eszköz adatait:

|  |
| --- |
| 1. **Selejtezésre javasolt tárgyi eszköz 2022. év**
 |
| **Megnevezés** | **Bruttó érték** | **Nyilv.tart.értéke** | **Beszerzés éve** |
| Porzsák nélküli porszívó 700 W Művelődési ház  | 19.684 | 0 | 2019 |
| **Összesen:** | **19.684** | **0**  |   |

**Határozati javaslat:**

**……/2022. (XII. 8.) számú Képviselő-testületi határozat:**

Bana Község Önkormányzat Képviselő-testülete a követelések állományáról, a selejtezendő eszközök készített előterjesztés áttekintését követően az alábbiakról rendelkezik:

I.

A Képviselő-testület javasolja, hogy az adókövetelések esetében

az elévült adótartozások 128.106 Ft összegét a Hivatal törölje a nyilvántartásából.

II.

A Képviselő-testület javasolja, hogy a felsorolt, már nem használható eszközt a Hivatal selejtezze le és vezesse ki a nyilvántartásból.

Határidő: 2022. december 15.

Felelős: polgármester

Bana, 2022. december 2.

 Toma Richárd

 polgármester